b'\n_START_ARTICLE_\nAt-Tirmidh\xc3\xad\n_START_SECTION_\nBiografia\n_START_PARAGRAPH_\nAt-Tirmidh\xc3\xad va n\xc3\xa9ixer i va morir a Bagh (\'jard\xc3\xad\' en persa), un suburbi de Termez, Gran Khorasan (actualment a l\'Uzbekistan), en una fam\xc3\xadlia de la tribu Banu Sulaym. A partir de l\'edat de vint anys va encetar un viatge d\'estudis que el va dur fins a Kufa, B\xc3\xa0ssora i el Hijaz on va rebre els ensenyaments, entre d\'altres, de Qutayba ibn Sa\xc3\xafd, Muh\xc3\xa0mmad al-Bukhar\xc3\xad, M\xc3\xbaslim i Abu-D\xc3\xa0\xc3\xbcd._NEWLINE_At-Tirmidh\xc3\xad es va tornar cec els dos \xc3\xbaltims anys de la seva vida, segons es diu a conseq\xc3\xbc\xc3\xa8ncia "de tant com va plorar per la mort d\'Al-Bukhar\xc3\xad". Est\xc3\xa0 enterrat a Shirabad, a 60 km al nord de Termez, on \xc3\xa9s conegut localment com a Issa Termez\xc3\xad o Baba Termez, \'Pare de Termez\'.'